b'\n_START_ARTICLE_\nKontraadmiral (ZDA)\n_START_PARAGRAPH_\nKontraadmiral je \xc4\x8din, ki se ga uporablja v \xc5\xa1tirih Uniformiranih slu\xc5\xbebah ZDA (Vojna mornarica ZDA, Obalna stra\xc5\xbea ZDA, \xc4\x8castni\xc5\xa1ki korpus javne zdravstvene slu\xc5\xbebe ZDA in \xc4\x8castni\xc5\xa1ki korpus Nacionalne oceanske in atmosferske administracije ZDA) in ima dve stopnji.\n_START_SECTION_\nKontraadmiral (spodnja polovica)\n_START_PARAGRAPH_\nKontraadmiral (spodnja polovica) (izvirno angle\xc5\xa1ko Rear admiral (lower half); kratica RDML) je enozvezdni zastavni \xc4\x8dastnik s pla\xc4\x8dilnim razredom O-7. \xc4\x8cin je nadrejen kapitanu in podrejen kontraadmiralu (zgornja polovica). \xc4\x8cin je enakovreden \xc4\x8dinu brigadnemu generalu v drugih Uniformiranih slu\xc5\xbebah ZDA.\n_START_SECTION_\nKontraadmiral (zgornja polovica)\n_START_PARAGRAPH_\nKontraadmiral (zgornja polovica) (izvirno angle\xc5\xa1ko Rear admiral (upper half); kratica RADM) je dvozvezdni zastavni \xc4\x8dasnik s pla\xc4\x8dilnim razredom O-8. \xc4\x8cin je nadrejen kontraadmiralu (spodnja polovica) in podrejen viceadmiralu. \xc4\x8cin je enakovreden \xc4\x8dinu generalmajorja v drugih Uniformiranih slu\xc5\xbebah ZDA.\n_START_SECTION_\nZgodovina\n_START_PARAGRAPH_\nLeta1981 je Pub.L. 97-86 raz\xc5\xa1iril \xc4\x8din komodorja iz naziva v uradno stalno stopnjo, tako da so ustanovili enozvezdni \xc4\x8din admiral-komodorja. Po komaj 11 mesecih so \xc4\x8din vrnili nazaj na komodorja, toda obdr\xc5\xbeal je oznako ene zvezde. Nato je leta 1985 Pub.L. 99-145 preimenoval \xc4\x8din komodorja v dana\xc5\xa1nji \xc4\x8din kontraadmirala (spodnja polovica). Do leta 1981 so vsi kontraadmirali nosili dve zvezdi kot oznaki svojega polo\xc5\xbeaja. Toda s to spremembo je kontraadmirale (spodnja polovica) ozna\xc4\x8devala ena zvezda, kontraadmirale (zgornja polovica) pa dve zvezdi. V pogovorih se za obe stopnji uporablja le naziv kontraadmiral, medtem ko se v pisnih dokumentih za kontraadmiralom doda \xc5\xa1e kratico (LH) oz. (UH) (spodnja oz. zgornja polovica). Trenutno se za oba \xc4\x8dina uporabljata naslednji kratici: RDML (ena zvezda) in RADM (dve zvezdi). Predhodno se je za zgornjo polovico uporabljala kratica RAUH, a so se nato vse \xc5\xa1tiri slu\xc5\xbebe poenotile na RADM._NEWLINE_Zastava za kontraadmirale ima eno oz. dve zvezdi (usmerjeni navzgor) na modrem polju._NEWLINE_Opomba: 10 U.S.C.\xc2\xa0\xc2\xa7\xc2\xa05501 uradno uvr\xc5\xa1\xc4\x8da dvozvezdne admirale kot kontraadmirale in ne kot kontraadmirale (zgornja polovica). Toda vse \xc5\xa1tiri slu\xc5\xbebe uradno navajajo enozvezdne admirale kot kontraadmirale (spodnja polovica), da razlo\xc4\x8dijo obe stopnji.\n_START_SECTION_\nOmejitve \xc5\xa1tevila\n_START_PARAGRAPH_\nPravni zakonik ZDA izrecno omejuje skupno \xc5\xa1tevilo zastavnih \xc4\x8dastnikov, ki so lahko na aktivni slu\xc5\xbebi naenkrat. Skupno \xc5\xa1tevilo zastavnih \xc4\x8dastnikov za Vojno mornarico ZDA je tako omejeno na 216. Nekatera mesta so rezervirana oz. pogojena s polo\xc5\xbeajem (npr. Deputy Judge Advocate General; Assistant Judge Advocates General je kontraadmiral (zgornja polovica) v Vojni mornarici ZDA; v Obalni stra\xc5\xbei je Glavni medicinski \xc4\x8dastnik  je tudi kontraadmiral (zgornja polovica); v javni zdravstveni slu\xc5\xbebi pa je lahko najve\xc4\x8d polovica vseh pomo\xc4\x8dnikov generalnega kirurga kontraadmiralov (spodnja polovica) in ne ve\xc4\x8d kot polovica kontraadmiralov (zgornja polovica). \xc4\x8castniki, ki so postavljeni na dolo\xc4\x8dene obve\xc5\xa1\xc4\x8devalne polo\xc5\xbeaje, niso vklju\xc4\x8deni v to kvoto.\n_START_SECTION_\nTradicija\n_START_PARAGRAPH_\nV Vojni mornarici ZDA je tradicija, da ko je \xc4\x8dastnik izbran ali povi\xc5\xa1an v zastavni \xc4\x8din, da mu vsi trenutni zastavni \xc4\x8dastniki napi\xc5\xa1ejo pohvalno pismo.\n_START_SECTION_\nUpokojitev\n_START_PARAGRAPH_\nV Pravnem zakoniku ZDA je omejeno, koliko \xc4\x8dasa lahko zastavni \xc4\x8dastniki imajo dolo\xc4\x8den \xc4\x8din. Vsi kontraadmirali se morajo upokojiti po petih letih od napredovanja ali po 35 letih slu\xc5\xbeenja (kar pride kasneje), razen \xc4\x8de je bil izbran oz. imenovan za napredovanje ali bil ponovno imenovan za kontraadmirala, da bi lahko slu\xc5\xbeil \xc5\xa1e naprej V nasprotnem primeru pa se morajo vsi zastavni \xc4\x8dastniki upokojiti v mesecu, ko dopolnijo 64. let. Toda sekretar za obrambo ZDA lahko \xc4\x8dastnikovo upokojitev zadr\xc5\xbei do \xc4\x8dastnikovega 66. rojstnega dne in predsednik lahko to stori do 68. rojstnega dne. Po navadi pa se zastavni \xc4\x8dastniki upokojijo \xc5\xbee pred temi omejitvami, saj no\xc4\x8dejo zavirati napredovanja mlaj\xc5\xa1ih \xc4\x8dastnikov.'